paragraph_text: mini|250px|desno|PPŠ-41 automat i uniforma sovjetske Crvene armije mini|250px|desno|PPŠ-41 u sovjetsko-njemačkom vojnom muzeju u Berlinu PPŠ-41 (rus. Пистолет-пулемёт Шпагина; Pistoljet-Puljemjot Špagina) je sovjetski automat koji je bio jedno od najvažnijih masovno proizvedenih oružja te vrste u Drugom svjetskom ratu. Automat je dizajnirao Georgij Špagin kao alternativu za PPD-40 koji se pokazao preskupim i kompliciranim za proizvodnju. PPŠ-41 koristi streljivo kalibra 7.62x25mm u klasičnom okviru od 35 ili bubanj-okvir sa 71 metkom. Puška zahtijeva malo održavanje u borbenim uvjetima.